ddrg/super_eurlex huggingface dataset:
(6)

EUMAM Ukraine bør have et strategisk mål om at bidrage til at styrke Ukraines væbnede styrkers militære kapacitet til at regenerere og effektivt gennemføre operationer, der gør det muligt for Ukraine at forsvare sin territoriale integritet inden for sine internationalt anerkendte grænser, udøve sin suverænitet effektivt og beskytte civilbefolkningen i Ukraine.
Mange af de referencer for de harmoniserede standarder, der er offentliggjort i meddelelse 2018/C 209/05, er blevet trukket tilbage. I henhold til gennemførelsesafgørelse (EU) 2019/919 tilbagetrækkes de resterende referencer for harmoniserede standarder, der er offentliggjort i nævnte meddelelse. Af klarhedshensyn bør meddelelse 2018/C 209/05 ophæves. For at give fabrikanterne tilstrækkelig tid til at tilpasse deres produkter til den reviderede version af de pågældende standarder, bør meddelelse 2018/C 209/05 fortsat finde anvendelse indtil datoerne for tilbagetrækning af referencerne for de harmoniserede standarder, der er offentliggjort ved den nævnte meddelelse.

Overholdelsen af en harmoniseret standard medfører en formodning om overholdelse af de relevante væsentlige krav i Unionens harmoniseringslovgivning fra datoen for offentliggørelsen af referencen for en sådan standard i Den Europæiske Unions Tidende. Denne afgørelse bør derfor træde i kraft på dagen for offentliggørelsen —
Artikel 8

Afgørelser og henstillinger

2. Hvis det særlige udvalg er bemyndiget til at vedtage afgørelser eller henstillinger, benævnes sådanne akter henholdsvis »afgørelse« og »henstilling« i mødereferatet omhandlet i artikel 7. Sekretariatet påfører alle vedtagne afgørelser og henstillinger et løbenummer, datoen for deres vedtagelse og en beskrivelse af emnet. I hver afgørelse eller henstilling angives datoen for dens ikrafttrædelse.
RÅDETS AFGØRELSE (EU) 2022/1951

af 13. oktober 2022

om udnævnelse af generalsekretæren for Rådet for Den Europæiske Union for perioden fra den 1. november 2022 til den 31. oktober 2027

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 240, stk. 2, første afsnit, og ud fra følgende betragtning:

Der bør udnævnes en generalsekretær for Rådet for Den Europæiske Union for perioden fra den 1. november 2022 til den 31. oktober 2027 —

VEDTAGET DENNE AFGØRELSE:

Artikel 1 Thérèse BLANCHET udnævnes til generalsekretær for Rådet for Den Europæiske Union for perioden fra den 1. november 2022 til den 31. oktober 2027.

Artikel 2 Denne afgørelse meddeles Thérèse BLANCHET af formanden for Rådet. Den får virkning på dagen for meddelelsen.

Artikel 3 Denne afgørelse offentliggøres i Den Europæiske Unions Tidende.
BAT 34.

For at reducere mængden af affald, der sendes til bortskaffelse, er det BAT at undgå bortskaffelse af metaller, metaloxider og olieholdigt slam og hydroxidslam ved hjælp af teknik a) og en passende kombination af teknik b)-h) anført nedenfor. Teknik Beskrivelse Anvendelse a) Plan for håndtering af restprodukter En plan for håndtering af restprodukter er en del af miljøledelsessystemet (se BAT 1), som består af en række foranstaltninger, der har til formål at: 1) minimere produktionen af restprodukter, 2) optimere genbrug, genanvendelse og/eller nyttiggørelse af restprodukter og 3) sikre korrekt bortskaffelse af affald. Planen for håndtering af restprodukter kan integreres i den overordnede plan for håndtering af restprodukter for et større anlæg (f.eks. for jern- og stålproduktion). Detaljeringsgraden og graden af formalisering af planen for håndtering af restprodukter vil generelt være relateret til arten, omfanget og kompleksiteten af anlægget. b) Forbehandling af olieholdige glødeskaller til videre anvendelse Dette omfatter teknikker såsom: — brikettering eller pelletering — reduktion af olieindholdet i olieholdige glødeskaller, f.eks. ved termisk behandling, vask og flotation. Kan anvendes generelt. c) Anvendelse af glødeskal Glødeskaller indsamles og anvendes på eller uden for produktionsstedet, f.eks. inden for jern- og stålproduktion eller cementproduktion. Kan anvendes generelt. d) Anvendelse af metalskrot Metalskrot fra mekaniske processer (f.eks. fra trimning og færdigbearbejdning) anvendes inden for jern- og stålproduktion. Dette kan ske på eller uden for anlægget. Kan anvendes generelt. e) Genanvendelse af metal og metaloxider fra rensning af tør røggas De grove fraktioner af metaloxider og metaloxider fra tør rensning (f.eks. stoffiltre) af røggasser fra mekaniske processer (f.eks. flammehøvling eller slibning) isoleres selektivt ved hjælp af mekaniske teknikker (f.eks. sigter) eller magnetiske teknikker og genanvendes, f.eks. til jern- og stålproduktion. Dette kan ske på eller uden for anlægget. Kan anvendes generelt. f) Anvendelse af olieslam Olieholdigt restslam, f.eks. fra affedtning, afvandes for at nyttiggøre den olie, der er indeholdt heri, med henblik på nyttiggørelse af materialer og energi. Hvis vandindholdet er lavt, kan slammet anvendes direkte. Dette kan ske på eller uden for anlægget. Kan anvendes generelt. g) Termisk behandling af hydroxidslam fra nyttiggørelse af blandede syrer Slam, der genereres ved nyttiggørelse af blandede syrer, behandles termisk for at producere et materiale med højt indhold af calciumfluorid, der kan anvendes i argon oxygen dekarboniseringsomformer. Anvendeligheden kan være begrænset, fordi der mangler plads. h) Nyttiggørelse og genbrug af slyngrensningsmidler I forbindelse med mekanisk glødeskalsfjernelse ved slyngerensning adskilles slyngrensningsmidlet fra glødeskallerne og genbruges. Kan anvendes generelt.
(14)

For at give den nødvendige fleksibilitet under forhandlingerne forud for OIV's generalforsamlings møde den 4. november 2022 bør de medlemsstater, der er medlemmer af OIV, bemyndiges til at bifalde ændringer til disse udkast til OIV-resolutioner, forudsat at sådanne ændringer ikke ændrer det materielle indhold —
RÅDETS AFGØRELSE (EU) 2022/2103

af 13. oktober 2022

om den holdning, der skal indtages på Den Europæiske Unions vegne i Medlemsrådet under Det Internationale Olivenråd til fjernelsen af kategorien almindelig jomfruolie fra bilag B til den internationale overenskomst af 2015 om olivenolie og spiseoliven

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,

under henvisning til forslag fra Europa-Kommissionen, og

ud fra følgende betragtninger:

Den internationale overenskomst af 2015 om olivenolie og spiseoliven (»overenskomsten«) blev undertegnet på Unionens vegne ved Rådets afgørelse (EU) 2016/1892 (1) den 18. november 2016 med forbehold af dens indgåelse på et senere tidspunkt. Overenskomsten trådte i overensstemmelse med dens artikel 31, stk. 2, midlertidigt i kraft den 1. januar 2017.

I henhold til overenskomstens artikel 7, stk. 1, vedtager Medlemsrådet under Det Internationale Olivenråd (»Medlemsrådet«) afgørelser om at ændre overenskomsten.

Medlemsrådet skal vedtage en afgørelse om at fjerne kategorien »almindelig jomfruolie« fra bilag B til overenskomsten på sin 116. samling, der afholdes mellem den 28. november og den 2. december 2022, eller inden for rammerne af en procedure med henblik på Medlemsrådets vedtagelse af afgørelser ved udveksling af korrespondance.

Afgørelsen bliver bindende i henhold til folkeretten, jf. overenskomstens artikel 20, stk. 1. Det er derfor hensigtsmæssigt at fastlægge den holdning, der skal indtages på Unionens vegne i Medlemsrådet, da den afgørelse, der skal vedtages, får retsvirkninger for Unionen.

Den holdning, der er fastlagt i denne afgørelse, bør indtages på Unionens vegne på den 116. samling i Medlemsrådet eller inden for rammerne af en procedure med henblik på Medlemsrådets vedtagelse af afgørelser ved udveksling af korrespondance, jf. overenskomstens artikel 10, stk. 6. Proceduren for vedtagelse ved udveksling af korrespondance bør indledes før den efterfølgende ordinære samling i Medlemsrådet i november 2022 —

VEDTAGET DENNE AFGØRELSE:

Artikel 1

Den holdning, der skal indtages på Unionens vegne i Medlemsrådet under Det Internationale Olivenråd på dets 116. samling, der afholdes mellem den 28. november og den 2. december 2022, eller inden for rammerne af en procedure med henblik på vedtagelse af Medlemsrådets afgørelser ved udveksling af korrespondance, der skal indledes inden dets næste ordinære samling i november 2022, er at støtte fjernelsen af kategorien »almindelig jomfruolie« fra bilag B til den internationale overenskomst af 2015 om olivenolie og spiseoliven pr. 1. januar 2026.
(4)

Kongeriget Saudi-Arabiens regering har formelt ansøgt om at tiltræde overenskomsten. Medlemsrådet bør derfor opfordres til på en af dets kommende samlinger eller inden for rammerne af en procedure med henblik på Medlemsrådets vedtagelse af afgørelser ved udveksling af korrespondance at fastlægge betingelserne for Kongeriget Saudi-Arabiens tiltrædelse, for så vidt angår andele i Det Internationale Olivenråd og fristen for deponering af tiltrædelsesinstrumentet.
(4)

Republikken Aserbajdsjans regering har formelt ansøgt om at tiltræde overenskomsten. Medlemsrådet bør derfor opfordres til på en af dets kommende samlinger eller inden for rammerne af en procedure med henblik på Medlemsrådets vedtagelse af afgørelser ved udveksling af korrespondance at fastlægge betingelserne for Republikken Aserbajdsjans tiltrædelse, for så vidt angår andele i Det Internationale Olivenråd og fristen for deponering af tiltrædelsesinstrumentet.
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2022/2097

af 27. oktober 2022

om udnævnelse af den øverstbefalende for specialuddannelseskommandoen for Den Europæiske Unions militære bistandsmission til støtte for Ukraine (EUMAM Ukraine) (EUMAM Ukraine/2/2022)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets afgørelse (FUSP) 2022/1968 af 17. oktober 2022 om Den Europæiske Unions militære bistandsmission til støtte for Ukraine (EUMAM Ukraine) (1), særlig artikel 5, stk. 1, og

ud fra følgende betragtninger:

(1) Den 17. oktober 2022 vedtog Rådet afgørelse (FUSP) 2022/1968 om Den Europæiske Unions militære bistandsmission til støtte for Ukraine (EUMAM Ukraine).

(2) Artikel 2, stk. 3, i afgørelse (FUSP) 2022/1968 fastsætter, at en medlemsstat skal stille en multinational specialuddannelseskommando (ST-C) til rådighed, som skal lede uddannelsesaktiviteter på sit område.

(3) I henhold til artikel 5, stk. 1, i afgørelse (FUSP) 2022/1968 bemyndigede Rådet Den Udenrigs- og Sikkerhedspolitiske Komité (PSC) til at træffe de relevante afgørelser, i overensstemmelse med artikel 38 i traktaten om Den Europæiske Union, om udnævnelse af de EU-øverstbefalende for EUMAM Ukraine, herunder den øverstbefalende for specialuddannelseskommandoen.

(4) Den 21. oktober 2022 indstillede den øverstbefalende for EU-missionen generalløjtnant Andreas MARLOW til øverstbefalende for specialuddannelseskommandoen.

(5) Den 24. oktober 2022 støttede EU's Militærkomité denne indstilling.

(6) Der bør træffes afgørelse om udnævnelse af generalløjtnant Andreas MARLOW til øverstbefalende for specialuddannelseskommandoen for EUMAM Ukraine fra den 27. oktober 2022 —

VEDTAGET DENNE AFGØRELSE:

Artikel 1 Generalløjtnant Andreas MARLOW udnævnes herved til øverstbefalende for specialuddannelseskommandoen for Den Europæiske Unions militære bistandsmission til støtte for Ukraine (EUMAM Ukraine) fra den 27. oktober 2022.

Artikel 2 Denne afgørelse træder i kraft på dagen for vedtagelsen.

Udfærdiget i Bruxelles, den 27. oktober 2022. På Den Udenrigs- og Sikkerhedspolitiske Komités vegne D. PRONK Formand

(1) EUT L 270 af 18.10.2022, s. 85.
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2022/2096

af 27. oktober 2022

om udnævnelse af den øverstbefalende for uddannelse i samvirke mellem forskellige våbenarter for Den Europæiske Unions militære bistandsmission til støtte for Ukraine (EUMAM Ukraine) (EUMAM Ukraine/1/2022)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets afgørelse (FUSP) 2022/1968 af 17. oktober 2022 om Den Europæiske Unions militære bistandsmission til støtte for Ukraine (EUMAM Ukraine) (1), særlig artikel 5, stk. 1, og

ud fra følgende betragtninger:

(1) Den 17. oktober 2022 vedtog Rådet afgørelse (FUSP) 2022/1968 om Den Europæiske Unions militære bistandsmission til støtte for Ukraine (EUMAM Ukraine).

(2) Artikel 2, stk. 2, i afgørelse (FUSP) 2022/1968 fastsætter, at der på operativt plan skal oprettes en multinational uddannelseskommando for samvirke mellem forskellige våbenarter (Combined Arms Training Command — CAT-C).

(3) I henhold til artikel 5, stk. 1, i afgørelse (FUSP) 2022/1968 bemyndigede Rådet Den Udenrigs- og Sikkerhedspolitiske Komité til at træffe de relevante afgørelser, i overensstemmelse med artikel 38 i traktaten om Den Europæiske Union, om udnævnelse af de EU-øverstbefalende for EUMAM Ukraine, herunder den øverstbefalende for uddannelse i samvirke mellem forskellige våbenarter.

(4) Den 21. oktober 2022 indstillede den øverstbefalende for EU-missionen generalmajor Piotr TRYTEK til øverstbefalende for uddannelse i samvirke mellem forskellige våbenarter.

(5) Den 24. oktober 2022 støttede EU's Militærkomité denne indstilling.

(6) Der bør træffes afgørelse om udnævnelsen af Generalmajor Piotr TRYTEK til øverstbefalende for uddannelse i samvirke mellem forskellige våbenarter for EUMAM Ukraine fra den 27. oktober 2022 —

VEDTAGET DENNE AFGØRELSE:

Artikel 1 Generalmajor Piotr TRYTEK udnævnes herved til øverstbefalende for uddannelse i samvirke mellem forskellige våbenarter for Den Europæiske Unions militære bistandsmission til støtte for Ukraine (EUMAM Ukraine) fra den 27. oktober 2022.

Artikel 2 Denne afgørelse træder i kraft på dagen for vedtagelsen.

Udfærdiget i Bruxelles, den 27. oktober 2022. På Den Udenrigs- og Sikkerhedspolitiske Komités vegne D. PRONK Formand

(1) EUT L 270 af 18.10.2022, s. 85.
(5)

Med ændringerne af kapitel II-2 i SOLAS vil der blive taget højde for fuelolieleverandører, som ikke opfylder kravene til flammepunkt, tiltag mod fuelolieleverandører, der har vist sig at levere fuelolie, som ikke opfylder minimumskravene til flammepunkt, og dokumentation for flammepunktet for det faktiske brændstofparti ved bunkring. Unionen bør støtte disse ændringer, da de vil forbedre sikkerheden for skibe.
(35)

I den forbindelse bemærkede Kommissionen, at en afgørelse om at suspendere antidumpingforanstaltninger ikke kan være en statisk opgave. EU-markedet for UAN har vist sig at være meget volatilt i perioden efter det første indlæg fra Copa-Cogeca, hvilket påvirker vurderingen af de ændrede markedsvilkår og sandsynligheden for fornyet skade. De oplysninger, som Copa-Cogeca oprindeligt havde fremlagt, blev derfor anset for at være forældede, og det blev anset for nødvendigt at indhente yderligere oplysninger. De yderligere oplysninger fra EU-erhvervsgrenen viste, at EU-producenterne led finansielle tab. Copa-Cogeca erkendte faktisk, at EU-erhvervsgrenen lider skade i 2022. I sine bemærkninger til fremlæggelsen af oplysninger bemærker Copa-Cogeca selv, at »for så vidt angår EU-erhvervsgrenen (...) burde dens salg være faldet markant i 2022«, og at »[u]nder de nuværende markedsvilkår er det derfor ikke rentabelt at forarbejde naturgas til UAN. Det er derfor logisk, at næsten alle UAN-faciliteter i Unionen er blevet stillet i bero.«
Nederlandene har senest den 1. januar 2024 udarbejdet en ny opdeling og et nyt kort over områder forurenet af nitrat og fosfor, der stammer fra landbruget (næringsstofforurenede områder), som omfatter alle afvandingsområder for at overvåge områder, hvor grundvandet og overfladevandet udviser middel nitratforurening, eller hvor lejlighedsvise nitratforureningshændelser finder sted, hvor vandet er i risiko for at blive forurenet, og hvor der er stigende koncentrationer, samt overvågning af områder, hvor der er eutrofiering eller risiko for eutrofiering.

Som en overgangsforanstaltning, og indtil den nye opdeling er i kraft senest den 1. januar 2024, vil næringsstofforurenede områder omfatte sandjorder i den sydlige og centrale del af landet og områder med løssjorder samt, fra den 1. januar 2023, afvandingsområder, der tilhører regionale vandområder, og som i den nationale analyse af vandkvalitet (2020) (31) foretaget af det nederlandske miljøvurderingsagentur er udpeget som utilstrækkelige (dårlige, ringe og moderate), for så vidt angår næringsstoffer.

Fra den 1. januar 2024 foreligger en endelig opdeling og et endeligt kort over næringsstofforurenede områder, der som minimum omfatter de områder, der blev udpeget i 2023, og eventuelle yderligere områder, hvor landbrugets bidrag til næringsstofforureningen er væsentlig, dvs. over 19 % af den samlede belastning i form af næringsstoffer.

Hvis den endelige opdeling og det endelige kort over næringsstofforurenede områder ikke foreligger den 1. januar 2024, anvendes opdelingen i det 7. nitrathandlingsprogram og addendummet hertil, som omfatter alle områder, hvor der kræves en vis eller en væsentlig indsats for at nå målene for vandkvalitet, for så vidt angår nitrat- og fosforkoncentrationer, som omhandlet i direktiv 91/676/EØF og den nederlandske vandområdeplan, der er vedtaget i forbindelse med Europa-Parlamentets og Rådets direktiv 2000/60/EF.
(3)

Formålet med fiskeripartnerskabsaftalen mellem Den Gabonesiske Republik og Det Europæiske Fællesskab (4) (»aftalen«) og protokollen er at gøre det muligt for Unionen og Den Gabonesiske Republik (»Gabon«) at arbejde tættere sammen for yderligere at fremme udviklingen af en politik for bæredygtigt fiskeri og muliggøre en ansvarlig udnyttelse af fiskeressourcerne i Gabons fiskerizone og i Atlanterhavet, samtidig med at der bidrages til anstændige arbejdsvilkår i fiskerisektoren.
(8)

I henhold til artikel 58, stk. 2, i forordning (EU) nr. 528/2012 må en behandlet artikel ikke bringes i omsætning, medmindre alle aktivstoffer indeholdt i det biocidholdige produkt, den er behandlet med eller indeholder, er optaget på den liste, der opstilles i overensstemmelse med artikel 9, stk. 2, i nævnte forordning, for den relevante produkttype og anvendelse eller i bilag I til nævnte forordning, og eventuelle betingelser eller begrænsninger deri er opfyldt. Nederlandene konkluderede, at der ved anvendelsen af det biocidholdige produkt ville være en uacceptabel indvirkning på menneskers sundhed og på miljøet, som gør det nødvendigt at indføre risikobegrænsende foranstaltninger i forbindelse med at bringe behandlede artikler, der er behandlet med eller indeholder det biocidholdige produkt, i omsætning og anvende dem, og nævnte foranstaltninger skal indgå i godkendelsen af det biocidholdige produkt. Betingelserne i gennemførelsesforordning (EU) 2015/1609 indeholder ikke specifikke risikobegrænsende foranstaltninger, der er knyttet til at bringe behandlede artikler, der er behandlet med eller indeholder propiconazol, i omsætning, og nævnte gennemførelsesforordning giver ikke mulighed for, at de kompetente myndigheder i medlemsstaterne kan fastsætte nævnte risikobegrænsende foranstaltninger i godkendelsen af biocidholdige produkter, der indeholder propiconazol af produkttype 7, hvilket ville være nødvendigt for at imødegå de konstaterede uacceptable risici for menneskers sundhed og miljøet ved anvendelse af behandlede artikler, der er behandlet med eller er blevet tilført det biocidholdige produkt.
(3)

I et bilag findes der ligeledes yderligere oplysninger om emnet, målene og baggrunden for det foreslåede europæiske borgerinitiativ, og årsagerne til at støtte initiativet er beskrevet og præciseret heri. Initiativtagerne hævder, at hvis der findes et vegansk alternativ for alle, når der sælges mad og drikkevarer på private og offentlige steder, bliver det lettere at få adgang til et vegansk alternativ, at bidrage til at bekæmpe klimakrisen ved at øge forbruget af plantebaserede fødevarer og at reducere fødevareomkostningerne. »Lettere adgang til veganske fødevarer i den offentlige og private sektor for salg af mad og drikkevarer medfører ifølge initiativtagerne mindre CO2-emissionsforurening, mindre miljøforurening, mindre vandforbrug, og dyr kommer til at lide mindre«.
(4)

Den 14. april 2022 foreslog sekretariatet for Det Internationale Kornråd at ændre artikel 31, litra a), med henblik på at forlænge perioden for den udpegede uafhængige eksterne revisor fra tre til fem år med mulighed for én forlængelse i en periode på højst tre år. Formålet med ændringen er at tilbyde en længere kontraktperiode til potentielle revisorer, som til gengæld vil kunne tilbyde mere konkurrencedygtige priser for deres ydelser.
(6)

Det fremgår af agenturets udtalelse, at biocidholdige produkter af produkttype 12, som indeholder methylendithiocyanat, ikke kan forventes at opfylde kriterierne i artikel 5, stk. 1, litra b), nr. iii) og iv), og litra c), sammenholdt med artikel 10, stk. 1, i direktiv 98/8/EF. Ansøgeren har ikke fremlagt data af høj nok kvalitet til at opfylde datakravene i punkt 2.7 (specifikation af renheden af aktivstoffet, udtrykt i g/kg eller g/l), punkt 2.8 (identitet af urenheder og tilsætningsstoffer tillige med strukturformlen og det mulige omfang, udtrykt i g/kg eller g/l) og punkt 4.1 (analytiske metoder for bestemmelse af det rene aktive stof og i givet fald for relevante nedbrydningsprodukter, isomerer og urenheder i det aktive stof samt tilsætningsstoffer) i afsnit II i bilag II A til direktiv 98/8/EF. Som følge heraf var det umuligt at bekræfte aktivstoffets minimumsrenhed og at fastsætte en referencespecifikation for methylendithiocyanat. Det var desuden ikke muligt at bekræfte, at det materiale, der blev anvendt til at udføre (øko-)toksikologiske undersøgelser, dækker de fremlagte specifikationer, og at konkludere, om urenhederne er relevante på grund af manglende (øko-)toksikologiske data. Endelig identificerede miljørisikovurderingen uacceptable risici, og der kunne ikke identificeres nogen passende risikobegrænsende foranstaltninger.
(4)

For at sikre en effektiv gennemførelse af aftalen bør forretningsordenen for Underudvalget vedtages.
(2)

Det Forenede Kongerige har haft mulighed for at anmode om, at der indledes en forligsprocedure. Denne mulighed er ikke blevet udnyttet.
(35)

For så vidt angår MUAC beretter Belgien og Luxembourg, ligesom det var tilfældet i FABEC's udkast til præstationsplan fra 2021, at den kollektive aftale, der blev indgået i 2019, udgør en foranstaltning, hvis formål er opnåelse af kapacitetsmålene, fordi den i bund og grund sigter mod at øge flyvelederkapaciteten for at imødekomme trafikefterspørgslen. De fleksibilitetsbestemmelser, der indføres i aftalen, ledsages af en forhøjelse af lønskalaerne med næsten 11 %, hvilket påvirker omkostningsgrundlaget i hele referenceperioden. Kommissionen bemærker, at de omkostninger, der fremlægges i FABEC's reviderede udkast til præstationsplan for så vidt angår denne foranstaltning er blevet revideret for kalenderårene 2022-2024, hvilket fører til en forøgelse på 7,4 % i 2022, 9,0 % i 2023 og 9,2 % i 2024.
(1)

I henhold til artikel 10 i gennemførelsesforordning (EU) 2019/317 skal medlemsstaterne på nationalt niveau eller inden for funktionelle luftrumsblokke fastsætte bindende præstationsmål for hver referenceperiode under præstationsordningen for luftfartstjenester og netfunktioner. Disse præstationsmål skal være i overensstemmelse med de unionsdækkende mål, som Kommissionen har vedtaget for den pågældende referenceperiode.